laion/Wikipedia-Exotic huggingface dataset:
הלילה טוב לרקוד

"הלילה טוב לרקוד" (באנגלית: I Could Have Danced All Night) הוא שיר מתוך המחזמר "גבירתי הנאווה" שהתפרסם בשנת 1956. השיר נכתב על ידי אלן ג'יי לרנר והולחן על ידי פרדריק לאו. במחזמר השיר מבוצע על ידי גיבורת הסיפור, אלייזה דוליטל, המביעה את תחושת ההתרגשות שהיא חשה לאחר שרקדה עם מורהּ, הנרי היגינס, בשעות הבוקר המוקדמות. בבית השני של השיר מצטרפות אליה שתי משרתות הבית וסוכנת הבית, הגברת פירס, אשר מנסות לשכנעה ללכת לישון, אך אלייזה מתעלמת מהן. השיר בוצע לראשונה על ידי ג'ולי אנדרוז בהפקה המקורית בברודוויי של ״גבירתי הנאווה״. בשנת 1964, בעיבוד הקולנועי למחזמר, השיר בוצע על ידי מארני ניקסון אשר דיבבה את אודרי הפבורן, השחקנית שגילמה את אלייזה דוליטל. בשנת 2004 גרסתה של ניקסון הגיעה למקום ה־17 במצעד השירים של ארגון AFI. בארץ, בוצע השיר על בימות התיאטרון בידי ארבע שחקניות. הראשונה הייתה רבקה רז בהפקה העברית המקורית משנת 1964 בתיאטרון גיורא גודיק ובהפקה משנת 1969. בשנת 1986 שרה את השיר הזמרת האלמונית לאותם ימים - ריטה. בשנת 2001 שרה את השיר מירה עוואד, ובשנת 2013 שרה את השיר השחקנית שני כהן. כאשר כהן יצאה לחופשת לידה במהלך תקופת ההרצה של ההצגה, החליפה אותה ריטה אשר חזרה לתפקיד של אלייזה דוליטל, 30 שנה אחרי ההפקה שבה הופיעה. בכל ההפקות העברית של המחזה נעשה שימוש בתרגום העברי משנת 1964 של דן אלמגור ושרגא פרידמן. לתרגום נעשו שינויים מינוריים עם השנים המוצגים להלן: בגרסה מ־1986 בביצועה של ריטה, השיר מתחיל בביתו הראשון במשפט ״אני רוצה לרקוד״ במקום ״הלילה טוב לרקוד״ (אשר מופיע רק בבית השני) וחוזר על עצמו בבית השלישי. שורה נוספת שהשתנתה הייתה ״כשהוא אותי חבק, בזרועותיו חזק״ (I only know when he began to dance with me) שהפכה בהפקה הזו ל״כשהוא הושיט לי יד, כשהוא איתי רקד״. תרגום זה בוצע גם בעיבוד משנת 2001. בגרסה משנת 2013 בכיכובה של שני כהן, חזרה השורה המקורית ״כשהוא אותי חבק, בזרועותיו חזק״, בעוד שאר השינויים נותרו. מידע על היצירה "הלילה טוב לרקוד" באתר מיוזיק בריינז גרסאות נוספות ל"הלילה טוב לרקוד" באתר SecondHandSongs I Could Have Danced All Night - שרה ג'ולי אנדרוז הלילה טוב לרקוד עם רבקה רז, סרטון באתר יוטיוב "'My Fair Lady' Listing InternetBroadwayDatabase, accessed August 23, 2011 "'My Fair Lady' (1964) - Soundtracks" Internet Movie Database, accessed August 23, 2011
כביש 457

כביש 457 הוא כביש רוחב בתחומי המועצה האזורית מטה בנימין, המקשר בין כביש 60 ודרך אלון (כביש 458). הצמתים המרכזיים בכביש הם שתי הכניסות הצפוניות למוח'מאס והכניסה הצפונית למעלה מכמש. גובה הכביש נע בין 510 מטרים מעל פני הים במזרחו ל-630 במערבו, ואורכו 4.6 ק"מ. הכביש כולו עובר באזור שאינו מיושב. הכביש באתר גוגל מפות ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
חאפיז מוחמד סעיד

חאפיז מוחמד סעיד (באורדו: حافظ محمد سعید, נולד ב-1948) הוא פעיל טרור פקיסטני, ממייסדי לשקאר-א-טייבה ומשמש כאֶמיר של ג'מאעת-א-דעוואה, הפועלת בעיקר מפקיסטן ואשר כנגדה ישנן סנקציות על ידי האו"ם בשל היותה מוגדרת כארגון טרור. אף שסעיד אישיות משפיעה בתחום הדתי ובמרחב הפוליטי בפקיסטן, הוא מוגדר כטרוריסט על ידי מדינות וגופים רבים. באפריל 2012, הכריזה ארצות הברית על פרס של 10 מיליון דולר על סעיד, על תפקידו במתקפת הטרור של 2008 במומבאי שבה נרצחו 164 אזרחים, כולל 6 אזרחים אמריקאים. הצעת הפרס גררה מחאות נרחבות בפקיסטן מגורמים התומכים בפעילותו. הודו רואה אותו בתור אחד הטרוריסטים המבוקשים ביותר, בעיקר בשל קשריו ללשקאר-א-טייבה ומעורבותו בפיגועים בהודו כגון במתקפה במומבאי ב-2008, הפיגועים ברכבת במומבאי ב-2006, והפיגוע בפרלמנט ההודי ב-2001, והוא מופיע ברשימת המבוקשים ביותר של ה-NIA (סוכנות החקירות הממשלתית של הודו). וכן ברשימות של ארצות הברית הממלכה המאוחדת, האיחוד האירופי, רוסיה ואוסטרליה. בדצמבר 2017 נאלצה הרשות הפלסטינית לפרסם התנצלות ולבטל מינויו של עדנאן אבו אל-חייג'ה, שגרירהּ בפקיסטן, לאחר שהופיע בציבור עם סעיד. הרשות הודיעה כי: "יחסינו עם הודו חשובים מאוד עבורינו, עדנאן עשה שגיאה, ביודעין או שלא ביודעין. הוא יוחזר לרמאללה ולא ישמש עוד כשגריר בפקיסטן". מדיה וקבצים בנושא חאפיז מוחמד סעיד בוויקישיתוף חאפיז מוחמד סעיד, באתר אנציקלופדיה בריטניקה (באנגלית) חאפיז מוחמד סעיד, במסד הנתונים הקולנועיים IMDb (באנגלית) "US puts $10m bounty on Lashkar-e-Taiba's Hafiz Saeed". BBC News (באנגלית בריטית). 2012-04-03. נבדק ב-2020-12-26. Amjad Mahmood. "Footprints: JuD's show of strength". "BBC News — US puts $10m bounty on Lashkar-e-Taiba's Hafiz Saeed". BBC News. "Jamaat-ud-Dawah website-Organization". אורכב מ-המקור ב-2018-07-16. נבדק ב-2017-12-31. "UN declares Jamaat-ud-Dawa a terrorist front group — The Long War Journal". "India welcomes $10 million bounty on Hafiz Saeed". "Thousands protest against US bounty on Hafiz Saeed – JAAG TV". אורכב מ-המקור ב-2 בינואר 2015. {{cite web}}: (עזרה) "India will be forced to Kashmir just like US in Afghanistan: Hafiz Saeed". Pakistan Defence. קישור לרשימת המבוקשים בדף הרשמי של NIA באתר ממשלת הודו USA redesignates Pakistan-based terror groups The Tribune "Lashkar-e-Toiba". South Asia Terrorism Portal. אורכב מ-המקור ב-24 במאי 2012. It is also a banned organization in Britain since March 30, 2001. {{cite web}}: (עזרה) "Council Decision of 22 December 2003". Eur-lex. Terror list out Arab Times Australian National Security, Listing of Terrorism Organisations Attorney-General's Department (אורכב 29.06.2011 בארכיון Wayback Machine) Roggio, Bill (11 בדצמבר 2008). "UN declares Jamaat-ud-Dawa a terrorist front group". The Long War Journal. נבדק ב-19 במרץ 2010. {{cite web}}: (עזרה) Palestine says India ties very important, recalls envoy who shared dais with Hafiz Saeed, באתר Times of India, דצמבר 2017
פלורנס מלטון

פלורנס זקס מלטון (1911–2007) הייתה יזמית יהודיה-אמריקאית, ומייסדת בית המדרש הפתוח ליהדות למבוגרים, הקרוי על שמה. המצאותיה העסקיות: כפכפי פלסטיק (הניתנים לשטיפה במים) ונעלי-בית מגומי מוקצף. מלטון נולדה בפילדלפיה למשפחה ענייה במיוחד. עבדה מגיל 13 כדי לסייע בכלכלת המשפחה. בגיל 19 התחתנה עם בעלה הראשון, אהרן זקס ובעקבותיו עברה לעיר קולומבוס באוהיו, שם עבד אהרן כמוכר בחנות גדולה. בשנת 1946 הם הקימו יחדיו את חברת R.G. Barry Corporation. פלורנס תרה אחר חומרים מתאימים להמצאתה (מוגנת בפטנט) לפדים מיוחדים לייצוב כתפיות חליפות נשים, וגילתה שהחומר מתאים גם לייצורם של כפכפי גומי. היא החלה בשיווקם של כפכפים אלה, תחילה תחת המותג Angel Treads ולאחר מכן בשם Dearfoams. המוצר הפך להצלחה מסחרית מיידית. לפי דיווחי החברה, למעלה ממיליארד כפכפי גומי שכאלה נמכרו. בשנת 1968 נישאה פלורנס מחדש לתעשיין הנדבן שמואל מ. מלטון. בשנות השבעים (1970) הייתה פלורנס מלטון האשה הראשונה בצוות הניהול של קרן אחזקות הבנקים הנטינגטון (Huntington National Bank) ביחד עם בעלה השני, הקימה פלורנס את בית המדרש הפתוח הקרוי על שמה: The Florence Melton Adult Mini-School. זוהי תוכנית לימודים וולונטרית ביהדות למבוגרים, הבנויה כבית מדרש פלורליסטי במסלול של שנתיים, ללא שיוך לזרם ספציפי דתי או אחר ביהדות. בית המדרש הפתוח הזה (The FMAMS) פועל כיום בשפה האנגלית בלמעלה מ-70 סניפים בכל רחבי יהדות צפון אמריקה, אוסטרליה, דרום אפריקה ובריטניה. במדינת ישראל נעשה ניסיון של מספר שנים להפעיל את התוכנית בשפה העברית, באמצעות קורסים ייעודיים שנכתבו מלכתחילה עבור הקהל הישראלי, תחילה תחת השם "חלו"ם" או "מפתחות לשפת התרבות היהודית" ואחר כך תחת השם "מכון גנדל להשכלה יהודית וישראלית", במרכזי לימוד וולונטריים שונים בכל רחבי הארץ. מטרתה המוצהרת של התוכנית היא לאפשר למבוגרים יהודיים לרכוש אוריינות יהודית באמצעות תוכנית לימודים נרחבת שתוכננה ונוצרה בידי מלומדים ואנשי חינוך בפיקוחה ובהכוונתה של האוניברסיטה העברית בירושלים (באמצעות החוג לחינוך יהודי ע"ש מלטון בבית הספר לחינוך של האוניברסיטה). פלורנס מלטון הייתה חברה בצוות הניהול של ארגונים פילנתרופיים נוספים: United Way = Red Feather Agency וכן "צבא" הצלב האדום למזון לנזקקים. כמו כן הייתה חברה מייסדת של ארגון CAJE – הקואליציה לקידום החינוך היהודי. באמצע שנות השמונים ייסדה פלורנס מלטון את תוכנית דיסקברי הפועלת לחבר צעירים יהודיים לשורשיהם המשפחתיים, לקהילותיהם, לזרמים יהודיים שונים ולמדינת ישראל. פעילות זו מתמקדת במסעות בשטח, ושיאה בנסיעה לישראל. סרט הסברה על מכון גנדל להשכלה יהודית
פורד ונדום

פורד ונדום (בצרפתית: Ford Vendôme) היא מכונית סלון, 4 דלתות, מתוצרת יצרנית הרכב Ford SAF, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1953–1954. מחיר דגם "פורד ונדום" בשנת 1954 עמד על 1,148,000 פרנק צרפתי. בשנת 1954 יוצרו כ-3,000 יחידות. בדגם "פורד Vendôme" הורכבו מתלים מסוג "MacPherson strut". סדאן - 4 דלתות סלון - 4 דלתות חברת Ford SAF, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile). פורד פורד Comète פורד Vedette פורד ונדום, סרטון באתר יוטיוב Automobilia". Toutes les voitures françaises 1954 (salon [Paris Oct] 1953). Paris: Histoire & collections. Nr. 24: Page 31–33. 2002 פורד Vendôme פרנק צרפתי - בשנת 1965 שינתה ממשלת צרפת את שער הפרנק הצרפתי. הבנק הצרפתי המרכזי ביצע שערוך (אֲמִידָה מחדש של השווי) של הפרנק הצרפתי. 100 פרנק צרפתי ישנים היו שווים ל-1 פרנק צרפתי חדש (new franc (NF))
בן בראדלי

בנג'מין קראונינשילד "בן" בראדלי (באנגלית: Benjamin Crowninshield "Ben" Bradlee; ‏26 באוגוסט 1921 - 21 באוקטובר 2014) היה העורך הראשי של העיתון וושינגטון פוסט בין השנים 1968 ל-1991. בראדלי נולד בבוסטון שבמסצ'וסטס, בן למשפחה פרוטסטנטית מהמעמד הגבוה. את חשיפתו הראשונה לעולם העיתונאות קיבל בגיל 15 כשעבד במקומון "Beverly (Mass.) Evening Times". באוגוסט 1942 סיים תואר ראשון ביוונית ובאנגלית מאוניברסיטת הרווארד והתגייס לצי ארצות הברית. שירת במשך כשלוש שנים, כקצין מודיעין במשחתת במהלך המערכה באסיה ובאוקיינוס השקט במלחמת העולם השנייה. לאחר שחרורו היה מייסדי העיתון "New Hampshire Sunday News". בנובמבר 1948 החל לעבוד ככתב בוושינגטון פוסט. ב-1951 מונה לעוזר לנספח לענייני עיתונות בשגרירות ארצות הברית בצרפת. ב-1954 החל לעבוד ככתב בניוזוויק בפריז וב-1957 מונה לכתב בוושינגטון די. סי. ולאחר מכן לראש דסק החדשות בבירה. הוא יזם את מכירת השבועון לוושינגטון פוסט ב-1961 וקיבל על כך מניות בוושינגטון פוסט שהפכו אותו לאדם אמיד. לאחר המכירה המשיך לעבוד בראש הדסק בוושינגטון והידק את קשריו עם משפחת גראהם בעלי הפוסט, הוא נהנה משורה של דיווחים בלעדיים בזכות חברותו עם נשיא ארצות הברית ג'ון פיצג'רלד קנדי. ביולי 1965 מונה לעורך אחראי בוושינגטון פוסט וב-1968 מונה לעורך הראשי של העיתון, תפקיד חדש שנוצר במערכת. הוא כיהן בתפקיד עד פרישתו בספטמבר 1991. לאחר מכן המשיך לשמש סגן נשיא של העיתון עד מותו ב-2014. בתקופתו כעורך ראשי בלט העיתון בסיקור ממשלו של נשיא ארצות הברית ריצ'רד ניקסון, כולל בפרשת מסמכי הפנטגון ובפרשת ווטרגייט שהביאה להתפטרותו של הנשיא. בראדלי היה היחיד שידע את זהותו של המקור "גרון עמוק" מלבד שני חושפי הפרשה בוב וודוורד וקארל ברנסטין. במהלך הקריירה כתב שני ספרים: Conversations With Kennedy - ריכוז שיחות עם הנשיא ג'ון פיצג'רלד קנדי, פורסם ב-1984 A Good Life: Newspapering and Other Adventures - אוטוביוגרפיה שפורסמה ב-1995 בהוצאת סיימון ושוסטר ב-2013 העניק לו נשיא ארצות הברית ברק אובמה את מדליית החירות הנשיאותית. ב-2007 הוענק לו אות לגיון הכבוד הצרפתי. בראדלי היה נשוי שלוש פעמים. בנו מנישואיו הראשונים הוא בן בראדלי ג'וניור שכיהן כעורך העיתון הבוסטון גלוב. מדיה וקבצים בנושא בן בראדלי בוויקישיתוף ציפי שמילוביץ, בן דמותו, באתר "ידיעות אחרונות", 4 בינואר 2018 Ben Bradlee, legendary Washington Post editor, dies at 93, וושינגטון פוסט, 21 באוקטובר 2014 The legacy and legend of Ben Bradlee, וושינגטון פוסט, 12 ביוני 2012 בן בראדלי, באתר אנציקלופדיה בריטניקה (באנגלית) בן בראדלי, באתר "Find a Grave" (באנגלית) בן בראדלי, במסד הנתונים הקולנועיים IMDb (באנגלית)
באראן

באראן (בבלארוסית: Барань; בפולנית: Barań) היא עיירה במחוז ויטבסק שבצפון-מזרח בלארוס. מבחינה ניהולית, באראן כפופה לעיר אורשה. נכון לשנת 2009 בבאראן חיים כ-11,662 תושבים. באראן נזכרה בכתובות היסטוריות לראשונה בשנת 1518. באותו זמן, האזור כולו היה חלק מטריטוריית פולין. בשנת 1772, במהלך החלוקה הראשונה של פולין, הועברה באראן לשטחה של רוסיה לפלך מוהילב, שבירתה הייתה העיר מוהילב - כיום בבלארוס. משנת 1924 הייתה באראן חלק מאורשה, שהייתה שייכת לאוקרוג ויטבסק של הרפובליקה הסובייטית הסוציאליסטית הבלארוסית. בשנת 1935 הפכה באראן ליישוב עירוני. ב-15 בינואר 1938 הוקם מחוז ויטבסק, ואורשה עם שטחי מחוז המשנה שהיא בירתו כולל באראן הועברה לאובלסט זה. אולם רק בשנת 1960 הפכה אורשה לעיר בעלת חשיבות אובלסטית, ובאראן עברה להיות כפופה לעיר אורשה. ב-1972 הפכה באראן ממעמד של כפר למעמד של עיירה. ערב מלחמת העולם השנייה התגוררו בבאראן כ-80 יהודים, רובם היו קרובי משפחה. לפני הכיבוש הגרמני, בימי השלטון הסובייטי הם עסקו בעיקר במלאכה ובחקלאות. הגרמנים כבשו את באראן ב-16 ביולי 1941. בספטמבר 1941 רוכזו יהודי העיירה בשני בתים דו-קומתיים ונאסר עליהם לצאת מהם בשעות הערב והלילה. היהודים סבלו מרעב. הם החליפו חפצים תמורת מזון, וכשאזל רכושם נאלצו לחיות מנדבות שכניהם. ב-8 באפריל 1942 נרצחו כל היהודים סמוך לעיירה. רק שני נערים הצליחו להימלט. מדיה וקבצים בנושא באראן בוויקישיתוף ברן (Baran), באנציקלופדיה של הגטאות, באתר יד ושם "באראן", באתר JewishGen (באנגלית) אלכסנדר קרוגלוב (רו'), באראן, אנציקלופדיה של המחנות והגטאות (כרך II, חלק B, עמ' 1645), מוזיאון ארצות הברית לזכר השואה והוצאת אוניברסיטת אינדיאנה, בלומינגטון ואינדיאנפוליס (באנגלית) Численность населения областей и районов: Витебская (PDF) (ברוסית). Национальный статистический комитет Республики Беларусь. אורכב מ-המקור (PDF) ב-18 בספטמבר 2010. נבדק ב-10 במאי 2012. {{cite web}}: (עזרה) Историко-географическая информация (ברוסית). Информационный портал "Вбарани". אורכב מ-המקור ב-3 בדצמבר 2012. נבדק ב-10 במאי 2012. {{cite web}}: (עזרה) Архітэктура Беларусі (בבלארוסית). נבדק ב-10 במאי 2012. {{cite book}}: (עזרה)
פורד קונסול קלאסיק

פורד קונסול קלאסיק (באנגלית: Ford Consul Classic) היא מכונית משפחתית מתוצרת חברת Ford of Britain (פורד בריטניה), (שם רשמי: Ford Motor Company Limited), חברת בת של קונצרן הרכב פורד, אשר יוצרה בין השנים 1961–1963. דגם הקופה קרוי "פורד קונסול קפרי" (באנגלית: Ford Consul Capri). דגמי "פורד קונסול קלאסיק" שיוצאו לשוקי דרום אמריקה ואירופה היו קרויים "Ford Consul 315". דגם "פורד קונסול קלסיק" תוכנן בחלון אחורי בעל שיפוע גאומטרית הפוך, בדומה לדגם הפורד אנגליה 105E, שיוצר בין השנים 1959-1967). יוצרו 111,225 יחידות מדגם "פורד קונסול קלאסיק". מחיר "פורד קונסול קלאסיק", 4 דלתות, בשנת 1961 עמד על 801 לירות שטרלינג (כולל מיסים) מחיר "פורד קונסול קלאסיק", 2 דלתות, בשנת 1961 עמד על 745 לירות שטרלינג (כולל מיסים) תאוצת "פורד קונסול קלאסיק" בין 0-100 קמ"ש היא 22.5 שניות יוצרו 18,716 יחידות מדגם "פורד קונסול קפרי". הדגם יוצא מספטמבר 1961, ושווק לשוק האנגלי מינואר 1962 מחיר "פורד קונסול קפרי", 2 דלתות, בשנת 1962 עמד על 915 לירות שטרלינג (כולל מיסים) תאוצת "פורד קונסול קפרי" בין 0-100 קמ"ש היא 22.6 שניות "Ford Consul Classic" - תצורת סלון 4 דלתות "Ford Consul Classic" - תצורת סלון 2 דלתות "Ford Consul Capri" - דגם קופה, 2 דלתות פורד קונסול קלאסיק, 4 דלתות פורד קונסול קלאסיק, 4 דלתות פורד קונסול קלאסיק, 2 דלתות פורד קונסול קלאסיק, שנת 1961, 4 דלתות פורד קונסול קלאסיק, 4 דלתות פורד קונסול קלאסיק, שנת 1962, 2 דלתות פורד קונסול קפרי פורד קונסול קפרי, שנת 1962 פורד קונסול קפרי פורד קונסול קפרי פורד קונסול קפרי פורד קונסול קפרי דגם קופה פורד קונסול קפרי, שנת 1963, דגם "GT 1500" פורד קונסול קפרי, שנת 1962 פורד פורד אנגליה פורד קונסול קורסייר מדיה וקבצים בנושא פורד קונסול קלאסיק בוויקישיתוף מדיה וקבצים בנושא פורד קונסול קלאסיק בוויקישיתוף (פורד קונסול קפרי) פורד קונסול קלאסיק, סרטון באתר יוטיוב פורד קונסול קלאסיק, סרטון באתר יוטיוב פורד קונסול קלאסיק - מידות ומפרט טכני automobile-catalog פורד קונסול קלאסיק דגמים avengers-in-time.blogspot.co.il/2014/04/1961-cars-ford-consul-classic פורד קונסול קלאסיק classiccarauctions.co.uk
חד"ש-תע"ל

חד"ש-תע"ל (בערבית: الجبهة-العربية للتغيير) היא רשימה משותפת למפלגות חד"ש ותע"ל. הרשימה הוקמה לראשונה בשנת 2003 בבחירות לכנסת ה-16, ורצה שוב בבחירות לכנסת ה–21 ובבחירות לכנסת ה-25. חד"ש-תע"ל משתייכת לשמאל עד השמאל הרדיקלי בישראל, ולרוב מתנגדת לישיבה עם כל ממשלה באשר היא. הרשימה התמודדה בבחירות לכנסת השש עשרה, וזכתה בשלושה מושבים. בבחירות לכנסת השבע עשרה התמודדה חד"ש באופן עצמאי, ואילו תע"ל התמודדה במסגרת רשימת רע"מ-תע"ל. בכנסת העשרים היו המפלגות חלק מסיעת הרשימה המשותפת. לקראת הבחירות לכנסת העשרים ואחת, התפלגה תע"ל מהסיעה, ולבסוף התאחדו חד"ש ותע"ל פעם נוספת. בראש הרשימה הוצב יו"ר חד"ש איימן עודה, ובמקום השני יו"ר תע"ל אחמד טיבי. הנהגת הרשימה תהיה משותפת. ב-6 במרץ 2019 החליטה ועדת הבחירות המרכזית לכנסת העשרים ואחת לפסול את מועמד הרשימה עופר כסיף, בניגוד לעמדת היועץ המשפטי לממשלה. בית המשפט העליון ביטל את הפסילה. בבחירות לכנסת העשרים ואחת זכתה הרשימה ב-193,442 קולות, שהם 6 מושבים בכנסת. לבחירות הבאות חזרו 2 המפלגות לרשימה המשותפת. לקראת הבחירות לכנסת העשרים וחמש התפרקה שוב הרשימה המשותפת, כאשר בל"ד החליטה להגיש רשימה נפרדת מהמפלגות האחרות החברות ברשימה המשותפת ולכן חד"ש ותע"ל הגיעו להסכם ריצה משותפת, כאשר במקום הראשון יו"ר חד"ש איימן עודה, ובמקום השני יו"ר תע"ל אחמד טיבי. איימן עודה, יו"ר חד"ש אחמד טיבי, יו"ר תע"ל מדיה וקבצים בנושא חד"ש-תע"ל בוויקישיתוף חד"ש-תע"ל, ברשת החברתית פייסבוק חד"ש–תע"ל, האתר הרשמי חד"ש-תע"ל, באתר הכנסת חד"ש תע"ל חסן שעלאן, ח"כ אחמד טיבי: "פורש מהרשימה המשותפת", באתר ynet, 8 בינואר 2019 ג'קי חורי, חד"ש ותע"ל סיכמו על איחוד רשימות בראשות משותפת של עודה וטיבי, באתר הארץ, 21 בפברואר 2019 דניאל דולב, יואב איתיאל וטל שלו‏, בניגוד להמלצת היועמ"ש: נפסלה מועמדות עופר כסיף ורשימת בל"ד, באתר וואלה, 6 במרץ 2019 ערך זה הוא קצרמר בנושא ישראל. אתם מוזמנים לתרום לוויקיפדיה ולהרחיב אותו.
יחסי גרמניה–מצרים

יחסי גרמניה-מצרים הם היחסים הבילטרליים בין הרפובליקה הפדרלית של גרמניה לבין רפובליקת מצרים הערבית. היחסים הדיפלומטים בין גרמניה המערבית למצרים כוננו ב-1957. בדצמבר 1953, החלו לראשונה יחסים בין גרמניה המערבית למצרים בפרויקטים של שיתוף פעולה טכני, הכולל פרויקט של הבראה מקצועית, מחקרים משותפים על ברזל גולמי ועוד. מצרים מדורגת במקום השלישי ברשימת הסחר של גרמניה במזרח התיכון. נכון ל-2007, הייצוא הגרמני למצרים הסתכם בכ-2.1 מיליארד אירו. הייצוא המצרי לגרמניה הסתכם באותה שנה בכ-804 מיליון אירו. לגרמניה יש שגרירות בקהיר וקונסוליה באלכסנדריה. מצרים מחזיקה בשגרירות בברלין וקונסוליות בפרנקפורט ובהמבורג. המדענים הגרמנים במצרים מדיה וקבצים בנושא יחסי גרמניה–מצרים בוויקישיתוף "Egyptian-German relations". Egypt State Information Service. נבדק ב-18 באפריל 2014. {{cite web}}: (עזרה) "diplo - Startseite - HTTP Status 404" (בגרמנית). Auswaertiges-amt.de. 2013-11-27. נבדק ב-2016-10-20.
ברכת עושה מעשה בראשית

ברכת עושה מעשה בראשית היא ברכה שתיקנו חז"ל לאומרה על תופעות טבע יוצאות מגדר הרגיל שאנו יודעים בהם שנבראו בששת ימי בראשית כגון על הימים ונהרות גבעות ומדבריות. אמנם לא תקנו ברכה זו על כל הנהרות, אלא רק על נהרות גדולים במיוחד שידוע שנבראו בששת ימי בראשית. וכן יכול לברך ברכה זו על ראיית ברק או שמיעת קול רעם, רוחות סוערות במיוחד, וכן כוכב שביט וכוכב נופל. הברכה היא אחת מברכות הראיה שתיקנו חז"ל. מקורה בדברי המשנה: ”על ההרים, ועל הגבעות, ועל הימים, ועל הנהרות, ועל המדברות, אומר ברוך עושה מעשה בראשית”. עניין הברכה הוא שבח לקב"ה על תופעות טבע מרשימות שניכר בהם שנבראו בששת ימי בראשית. התלמוד מפריד בין ברכה זו לברכת שכוחו וגבורתו מלא עולם. אך הפוסקים מחלקים בין נופים ותופעות טבע הראויים רק לברכת עושה מעשה בראשית ולאלו הראויים גם לברכת שכוחו וגבורתו מלא עולם. תופעות טבע מיוחדות כמו הרים, ימים, נהרות, נופים וכדומה - שייכת בהן רק עושה מעשה בראשית ולא כוחו וגבורתו מלא עולם. אך על שאר תופעות הטבע עליהן יש לברך, ניתן לברך את אחת משתי הברכות. רש"י מבאר שבכל אחד ממקרים אלו יש לברך את שתי הברכות גם יחד. אך ראשונים אחרים מפרשים שכוונת הגמרא לומר שבמקרים אלו ניתן לברך כל אחת מברכות אלו, איזו מהן שירצה. וכדעה זו נפסק בשולחן ערוך. ברכת שכוחו וגבורתו מלא עולם מידע על עושה מעשה בראשית בקטלוג הספרייה הלאומית משנה, מסכת ברכות, פרק ט', משנה ב' תלמוד בבלי, מסכת ברכות, דף נ"ט, עמוד א' לפי שאלו תופעות מקומיות ואינן "מלאים עולם" – רש"י שם. תוספות שם ד"ה רבא; רא"ש ברכות פרק ט סימן יג; רמב"ם הלכות ברכות, פרק י הלכה יז, אך מדבריו נראה שישנה עדיפות לברך על תופעות אלו ברכת שכוחו וגבורתו מלא עולם.
מוניקה ריימונד

מוניקה מריה ריימונד (באנגלית: Monica Maria Raymund; נולדה ב-26 ביולי 1986) היא שחקנית אמריקאית ממוצא יהודי, הידועה בעיקר בשל תפקידה בתור מריה "ריה" טורס בסדרת הדרמה המשטרתית "שקר לי" (2009–2011), ולאחר מכן בשל כיכובה בתור הפרמדיקית גבריאלה דוסון בסדרה "כבאי שיקגו" (2012–2019) ברשת NBC. ריימונד נולדה בסיינט פיטרסברג שבפלורידה. אביה הוא סטיב ריימונד, אשר שימש בעבר יו"ר מועצת המנהלים והמנכ"ל של חברת Tech Data Corp, שמקורה בקלירווטר שבפלורידה והיא מפיצה רכיבי מחשב ותוכנות; מוצאו יהודי-גרמני ומזרח אירופאי. אמה סוניה (לבית לארה) היא מתנדבת קהילתית ומייסדת שותפה של האקדמיה למחול באקדמיה למוזיקה בסיינט פיטרסברג. מוצאה מהרפובליקה הדומיניקנית. סבה היה איש העסקים והפילנתרופ אדוארד סי. ריימונד ואחיה הצעיר, ויל, שהיה בוגר מכללת ברקלי למוזיקה, מהנדס קול ותאורה ומוזיקאי, נפטר באוגוסט 2015. ריימונד גדלה והתחנכה כיהודייה ואף חגגה בת מצווה. בתיכון היא השתתפה בפרויקט "תיאטרון ברודוויי" בטמפה ובפרויקט תיאטרון של בית הספר לאמנויות של אוניברסיטת צפון קרוליינה וינסטון-סאלם. ריימונד סיימה את חוק לימודיה בבית הספר בסיינט פיטרסברג בשנת 2004, ואת לימודיה בבית הספר ג'וליארד בניו יורק בשנת 2008. על פי הדיווחים, במסגרת לימודיה בבית הספר ג'וליארד, ריימונד הופיעה ב"סימבלין" בבימויו של ריצ'רד פלדמן, ב"המנחשים" (The Diviners) בבימויו של ג'ונתן ברנשטיין וב"חוות החיות" (Animal Farm) בבימויו של טריזנה בוורלי. ריימונד הופיעה בעיר מוצאה סיינט פיטרסברג. בין היתר, היא הופיעה ב"קזינו מנהטן", בהפקה המקורית של קרן "ליארטס פנינסולה" (בבימויו של בוב דווין ג'ונס) בתפקיד הראשי, אלתיאה דנבר (Althea Dunbar). בנוסף, היא הופיעה במחזמר "העיר של וב" (Webb's City: The Musical) על פי מוזיקה של לי אהלין (Lee Ahlin), שכתב וביים ויליאם לבנגוד (William Bill Leavengood). באפריל 2008, היא הופיעה בדרמה המשפטית של רשת NBC "חוק וסדר: מדור מיוחד", בעונה 9, פרק 17 – "הרשות". בין 2009 ל-2011, היא כיכבה בדרמה משטרתית של פוקס בשם "שקר לי", שם היא שיחקה את דמותה של מריה "ריה" טורס. מ-2011 עד 2012 השתתפה ריימונד בעונה השלישית של הדרמה המשפטית "האישה הטובה", שם היא גילמה את דנה לודג'. משנת 2012 ועד לשנת 2018 גילמה ריימונד את דמותה של הפרמדיקית גבריאלה "גבי" דוסון בסדרה "שיקגו FIRE", ולאחר מכן גילמה בסדרה "הייטאון" (Hightown) את ג'קי, החוקרת רצח בעקבות גופה שהיא מוצאת. היא גם הופיעה בסרט הקומדיה הרומנטית האמריקאי מ-2022, "אין גברים כאלה". ב-11 ביוני 2011, ריימונד התחתנה עם הסופר ניל פטריק סטיוארט. הזוג נפרד בתחילת 2013 והתגרש בשנת 2014. ריימונד ידועה בשל תמיכתה בזכויות להט"ב. בפברואר 2014, היא הוציאה הודעה רשמית בטוויטר שהיא ביסקסואלית, אף על פי שהיא יצאה מהארון כבר יותר מעשר שנים לפני כן. ב-16 בספטמבר 2015 הודיעה ריימונד בטוויטר כי היא נמצאת במערכת יחסים עם טרי סיגל. מדיה וקבצים בנושא מוניקה ריימונד בוויקישיתוף מוניקה ריימונד, ברשת החברתית אקס (טוויטר) מוניקה ריימונד, במסד הנתונים הקולנועיים IMDb (באנגלית) מוניקה ריימונד, באתר AllMovie (באנגלית) מוניקה ריימונד, באתר Discogs (באנגלית)
מטר (כוכב)

מָטָר (מערבית: سعد المطر "סַעְד אַל-מַטָר" - מזלו של הגשם), נקרא גם η בפגסוס, הוא הכוכב החמישי בבהירותו בקבוצת הכוכבים פגסוס עם בהירות נראית מדרגה 2.95 והוא נמצא במרחק של כ-214 שנות אור ממערכת השמש. מטר הוא ככל הנראה מערכת מרובת כוכבים שבה כוכב כפול ספקטרוסקופי, מטר Aa ומטר Ab, המקיפים זה את זה, ובמרחק של כ-93 שניות קשת מהם נמצא זוג כוכבים נוסף עמום בהרבה, מטר B ומטר C, שעל פי ההיסט שלהם נמצאים באותו המרחק כמו הזוג מטר A, כך שנראה שהם מקיפים ביחד את מטר A במרחק של לפחות עשירית שנת אור (כ-6,000 יחידות אסטרונומיות) ובזמן הקפה של לפחות 170,000 שנים. בני הזוג מטר Aa ומטר Ab מורכבים מענק צהוב מסוג ספקטרלי G2 II-III שלו בהירות מדרגה 3.03, ומכוכב הסדרה הראשית לבן-צהבהב מסוג ספקטרלי F5 V עם בהירות מדרגה 5.8. לענק מסה של כ-3.2 מסות שמש, רדיוס של כ-21 רדיוסי שמש, טמפרטורה של כ-5,100 קלווין ועוצמת הארה של פי 226 מעוצמת ההארה של השמש באור נראה ובערך פי 260 בצירוף הקרינה בתחום התת-אדום. לבן הזוג מסה של כשתי מסות שמש, רדיוס של כ-2.2 רדיוסי שמש, טמפרטורה של כ-7,800 קלווין ועוצמת הארה גבוהה פי 18 מזו של השמש. בני הזוג מקיפים זה את זה במסלול מעט אליפטי כך שהמרחק ביניהם נע בין 2.5 יחידות אסטרונומיות ל-3.4 יחידות אסטרונומיות וזמן ההקפה הוא שנתיים ו-87 ימים. מטר B ומטר C הם שני כוכבים צהובים מסוג ספקטרלי G5, אם הם אכן באותו המרחק כמו הזוג מטר A אז הם ככל הנראה כוכבי הסדרה הראשית. המרחק הזוויתי בין שניהם הוא כחמישית שניית קשת, כך שהמרחק ביניהם, בהנחה שהם אכן באותו המרחק כמו מטר A, הוא לפחות 13 יחידות אסטרונומיות והם מקיפים זה את זה בזמן של לפחות 34 שנים. מסותיהם ורדיוסיהם אינם ידועים, אך בהנחה שהם אכן כוכבי הסדרה הראשית, המסה והרדיוס של שניהם צריכים להיות בטווח של 90%-95% מהמסה והרדיוס של השמש. מטר באתר של ג'ים קלר מטר, בבסיס הנתונים SIMBAD לגרמי שמיים אסטרונומיים SIMBAD: Matar C. A. Hummel, D. Mozurkewich, J. T. Armstrong, A. R. Hajian, N. M. Elias II & D. J. Hutter: Navy Prototype Optical Interferometer Observations of the Double Stars Mizar A and Matar, The Astronomical Journal, Vol. 116, Iss. 5, p. 2541, 2543 (1998) SIMBAD: ADS 16211 BC על פי סוג ספקטרלי P. Couteau & R. Gili: Mesures d'etoiles doubles faites a Nice, etoiles doubles nouvelles (24eme serie) decouvertes a Nice., Astronomy & Astrophysics Suppl., Vol. 106, p. 377 (1994)